MAKRO ร่วมมือ “รัฐ” ลงพื้นที่ช่วยเหลือน้ำท่วม
MAKRO ร่วมกับภาครัฐ-หน่วยงานบรรเทาสาธารณภัย ลงพื้นที่มอบสิ่งของช่วยเหลือผู้ประสบภัยน้ำท่วม
MAKRO ร่วมกับภาครัฐ-หน่วยงานบรรเทาสาธารณภัย ลงพื้นที่มอบสิ่งของช่วยเหลือผู้ประสบภัยน้ำท่วม
19 ต.ค. 2565

บริษัท สยามแม็คโคร จำกัด (มหาชน) หรือ  MAKRO ตอกย้ำนโยบายการดำเนินธุรกิจเคียงข้างชุมชน ระดมพนักงานทั่วประเทศ ร่วมแรงร่วมใจให้ความช่วยเหลือผู้ประสบอุทกภัย พร้อมนำน้ำดื่ม สิ่งของจำเป็นต่อการดำรงชีพส่งมอบแทนความห่วงใย
โดย “แม็คโคร” ทุกสาขาต่างให้ความสำคัญกับการช่วยเหลือพี่น้องผู้ประสบภัย ยึดมั่นกับจุดยืนคนไทยไม่ทิ้งกัน เคียงข้างในทุกสถานการณ์  โดยเฉพาะสาขาที่ตั้งอยู่ในพื้นที่ที่ได้รับผลกระทบ โดยได้รวบรวมทีมพนักงานจิตอาสา ทยอยลงพื้นที่มอบสิ่งของจำเป็นอย่างต่อเนื่อง หลังจากสถานการณ์น้ำท่วมยังคงสร้างผลกระทบและความเดือดร้อนให้กับประชาชนในหลายจังหวัด
ทั้งนี้ กองอำนวยการน้ำแห่งชาติ สรุปพื้นที่ที่ได้รับผลกระทบ (16 ต.ค.65) จำนวน 59 จังหวัด มีประชาขน 425,287 ครัวเรือนได้รับผลกระทบจากเหตุการณ์ดังกล่าว
พร้อมกันนั้นยังร่วมมือกับกรมการค้าภายใน จัดเตรียมสินค้าอุปโภค-บริโภค และสินค้าที่จำเป็นต่อการดำรงชีวิตให้เพียงพอกับความต้องการของประชาชนในพื้นที่ที่ได้รับผลกระทบ และกระจายสินค้าอย่างทั่วถึง โดยเฉพาะในพื้นที่ประสบภัย ไม่ให้เกิดภาวะขาดแคลน รวมถึงการดูแลลูกค้ากลุ่มผู้ประกอบการรายย่อย โชห่วย และร้านอาหารที่ได้รับผลกระทบจากน้ำท่วมในครั้งนี้ ให้สามารถฟื้นฟูธุรกิจได้อย่างรวดเร็ว